Camera Deputataților a adoptat pe articole luni proiectul ce prevede realizarea autostrăzii Târgu Mureș - Iași.

Camera Deputaţilor a adoptat pe articole, luni, proiectul de lege privind aprobarea realizării autostrăzii Iaşi-Târgu Mureş - Autostrada Unirii. Miercuri parlamentarii vor da votul final.

Proiectul a fost inițiat de parlamentari ai PMP, dar are susținerea tuturor formaţiunilor politice. Autostrada A8 începe la graniţa de est printr-un nou pod peste râul Prut şi se termină printr-o conexiune cu autostrada A3 Braşov - Borş, în apropierea oraşului Târgu Mureş.

Autostrada Unirii se finanţează de la bugetul de stat, prin bugetul Ministerului Transporturilor, din credite externe şi din fonduri europene nerambursabile şi/sau prin parteneriat public-privat.

În fiecare lege bugetară anuală, pe durata implementării proiectului, se vor aloca acestui obiectiv credite bugetare conform necesarului de finanţare comunicat de Ministerul Transporturilor.